Leerlinge koop glo onnies omArgieffoto Brian Setswambung, woordvoerder van die departement, het aan Sapa gesê van die leerlinge het glo rapporte by die onderwysers gekoop. Volgens Setswambung het die beweerde omkopery by die Motshwane High School plaasgevind en was gr. 10 en 11 leerlinge glo daarby betrokke. Die departement het gesê hy gaan eksamenvraestelle bestudeer om te probeer bepaal watter leerlinge glo by die omkopery betrokke was. Setswambung het gesê alle gr. 10 en 11 leerlinge by die skool sal intussen in dieselfde grade as verlede jaar bly tot die ondersoek afgehandel is. Die Sowetan het Vrydag berig dat leerlinge die onderwysers tot R800 betaal het om hulle na die volgende graad te bevorder. Van die leerlinge het glo by hul maats gespog dat hulle geslaag het sonder om eksamen te skryf. Een van die leerlinge het só gesprek met sy selfoon opgeneem en aan die departement verskaf en daarop aangedring dat hy ook bevorder word.